خالد خواجہ

پاکستانی فوجی افسر۔ پاکستان خفیہ ادارے آئی ایس آئی کے رکن۔ 1988 میں ان کو فوج سے جبری طور پر ریٹائر کر دیا گیا۔ ملازمت کے دوران میں وہ آئی ایس آئی کے ساتھ وابستہ رہے لیکن ریٹائرمنٹ کے بعد بھی ان کے رابطے اس ادارے کے ساتھ بحال رہے اور آئی ایس آئی کے لیے مختلف منصوبوں کے لیے کام کرتے رہے اور افغان جہاد میں بھی وہ مختلف معاملوں پر آئی ایس آئی کے لیے مبینہ طور پر خدمات سر انجام دیتے رہے۔
تصغیر|خالد خواجہ

 نائن الیون 

نائن الیون کے واقعہ کے بعد انھوں نے مغربی میڈیا پر انٹرویو دیے کہ وہ القاعدہ کے لیڈر اسامہ بن لادن کے پائلٹ رہے ہیں۔ خالد خواجہ کے اس دعوے نے تو پورے مغربی میڈیا کی توجہ اپنی جانب مبذول کروا لی۔ اس کے علاوہ نواز شریف کے ساتھ خصوصی تعلق اور آئی جے آئی کی تشکیل میں بھی اپنے کردار کے متعلق کئی اہم دعوے کیے۔ ساتھ ہی ان کا کہنا تھا کہ کہ انھوں نے اسامہ بن لادن اور نواز شریف کے دو دفعہ ملاقات کرائی ہے جس کی مسلم لیگ ن کے حلقے تردید کرچکے ہیں۔

 لال مسجد 

مشرف کے دور میں گرفتار ہوئے مگر رہائی کے بعد لال مسجد میں آنا جانا شروع کر دیا۔

وہ لال مسجد کے خطیب مولانا عبد العزیز کے چھوٹے بھائی عبدالرشید غازی کے قریبی دوستوں میں شمار ہونے لگے۔

لال مسجد آپریشن کے بعد گرفتار کر لیے گئے بعد میں ضمانت پر رہا ہوئے۔

 ڈیفنس آف ہومین رائٹس 

وہ عبدالرشید غازی اور آمنہ مسعود جنجوعہ کے ساتھ مل کر لاپتہ افراد کی لسٹیں جمع کرنے میں اہم کردار ادا کیا ان لسٹوں کو سپریم کورٹ کے سامنے پیش کیا گیا جس کے بعد سپریم کورٹ نے بہت سے لوگوں کو بازیاب کرانے میں اہم کردار ادا کیا۔

2002 میں، انھوں نے رشید غازی کے ساتھ مل کر انسانی حقوق کے گروپ ڈیفنس آف ہومین رائٹس پاکستان کی بنیاد رکھی۔ خواجہ تنظیم کے ترجمان تھے اور غازی پہلے چیئرمین تھے۔

 شہادت 

مارچ کے مہینے میں آئی ایس آئی کے ایک سابق اہلکار سلطان عرف کرنل امام اور ایک برطانوی صحافی کے ہمراہ وزیرستان گئے تاکہ طالبان کے متعلق ایک دستاویزی فلم تیار کی جاسکے۔ وہاں پر ایشین ڈائیگر نامی تنظیم نے انھیں اغوا کر لیا۔ ان کی رہائی کے بدلے اہم طالبان کمانڈروں کی رہائی کا مطالبہ کیا گیا۔ لیکن 30 اپریل 2010ء کو شمالی وزیرستان کے علاقے میں ان کی لاش ملی۔ انھیں گولیاں مار کر شہید کیا گیا تھا۔

زمرہ:1951ء کی پیدائشیں
زمرہ:2010ء کی وفیات
زمرہ:اسلام آباد کی شخصیات
زمرہ:پاکستان میں آتشیں اسلحہ سے اموات
زمرہ:پاکستانی عسکری شخصیات
زمرہ:پاکستانی مقتولین
زمرہ:جڑانوالہ کی شخصیات
زمرہ:عہدیداران پاک فضائیہ
زمرہ:اغوا شدہ پاکستانی شخصیات
زمرہ:آئی ایس آئی کی شخصیات
زمرہ:پاکستان میں مقتول افراد
زمرہ:پاکستانی عسکری کارکنان
زمرہ:پاکستان میں پیدا ہونے والی شخصیات بلحاظ شہر
زمرہ:1954ء کی پیدائشیں
زمرہ:ویکی منصوبہ پاکستان کے مضامین